Diari Oficial de la Generalitat Valenciana


Sumari del DOGV 5507, del 08-05-2007 (2007/5331)

RESOLUCIÓ de 19 d'abril de 2007, de la Direcció General d'Ensenyament, per la que establix els criteris i el procediment per a l'autorització del funcionament durant el curs acadèmic 2007-2008, del Programa d'Acompanyament Escolar en Col¿legis Públics d'Educació Primària i en Instituts d'Educació Secundària i del Programa de Suport i Reforç a Instituts d'Educació Secundària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5507

Data del DOGV
:   08-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5331


Data del document
:   19-04-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * educació no formal
    * programa d'ensenyament
    * ensenyament primari
    * centre d'ensenyament
    * ensenyament secundari

L'Orde de 4 de juliol de 2001, de la conselleria de Cultura i Educació, per la qual es regula l'atenció a l'alumnat amb necessitats de compensació educativa (DOGV del dia 17), en el seu apartat segon, considera alumnat amb necessitats de compensació educativa aquell que presenta dificultats d'inserció escolar per trobar-se en situació desfavorable, derivada de circumstàncies socials, econòmiques, culturals, ètniques o personals.
L'apartat tercer d'esta mateixa Orde establix com a objectiu, desenrotllar les actuacions que permeten previndre i compensar les desigualtats educatives, a fi que els alumnes i les alumnes amb necessitats de compensació educativa puguen fer efectiu el principi d'igualtat en l'exercici del dret a l'educació i, superant la situació de desigualtat, puguen assolir els objectius que s'establixen per a cada etapa educativa.
En el marc dels programes de cooperació territorial entre l'Estat i les comunitats autònomes, la conselleria de Cultura, Educació i Esport va subscriure el 21 de desembre de 2005 un Conveni de col·laboració amb el Ministeri d'Educació i Ciència, per a l'aplicació de diversos programes de reforç i suport a centres d'Educació Primària i Educació Secundària (Pla PROA).
El Conveni té com a objectiu afrontar, des d'una perspectiva inclusiva, la situació de centres que reben un alumnat en desavantatge educatiu associat a un entorn sociocultural deficitari, amb el qual els recursos ordinaris es mostren insuficients i necessiten mecanismes de compensació.
Després d'una primera fase de pilotatge, amb la contribució de la comunitat educativa i l'esforç i la dedicació del professorat, s'ha comprovat que l'aplicació d'estos programes contribuïx a la millora de l'aprenentatge de l'alumnat i a la seua integració escolar, a l'augment de la participació de les famílies i a potenciar l'eficàcia educativa del centre.
El Conveni mencionat preveu la subscripció d'una Addenda anual. En conseqüència, procedix establir els criteris i el procediment perquè es puguen posar en funcionament programes durant el curs 2007-2008.
Per això, en virtut de les competències que m'atribuïx l'apartat catorze i la disposició final primera de la mencionada Orde de 4 de juliol de 2001, resolc
Primer
1. El Programa d'Acompanyament Escolar es desenrotllarà en col·legis d'Educació Primària i en instituts d'Educació Secundària. Tindrà com a finalitat ampliar les possibilitats educatives de l'entorn i la participació de les famílies, facilitar la millora dels aprenentatges i l'èxit escolar de l'alumnat, així com propiciar la seua integració escolar i la cohesió social.
2. Podrà participar en este Programa l'alumnat del tercer cicle d'Educació Primària, així com el d'Educació Secundària Obligatòria:
- En desavantatge des del punt de vista educatiu.
- Amb dificultats en l'aprenentatge, sobretot, en les àrees instrumentals.
- Amb hàbits de treball insuficients.
- Les famílies del qual no poden prestar-li un suport suficient en l'activitat escolar, però que adquirixen el compromís explícit de col·laborar amb el centre i garantir l'assistència al Programa.
3. El Programa, per tal de completar el treball escolar, es proposa els següents objectius:
- Oferir una guia i una orientació personalitzada a l'alumnat, després del seu horari lectiu.
RESOLUCIÓ de 19 d'abril de 2007, de la Direcció General d'Ensenyament, per la que establix els criteris i el procediment per a l'autorització del funcionament durant el curs acadèmic 2007-2008, del Programa d'Acompanyament Escolar en Col¿legis Públics d'Educació Primària i en Instituts d'Educació Secundària i del Programa de Suport i Reforç a Instituts d'Educació Secundària. [2007/5331]Conselleria de Cultura, Educació i Esport- Ajudar-li a desenrotllar actituds i hàbits d'organització del temps, tindre constància en el treball i aplicar estratègies d'aprenentatge.
- Fomentar l'hàbit lector i millorar l'adquisició de coneixements i destreses en les àrees instrumentals.
- Potenciar la seua autoestima per a facilitar-li la integració escolar i augmentar les seues expectatives.
4. La direcció, d'acord amb els criteris establits pel claustre i amb les característiques del centre, organitzarà de 2 a 4 grups, d'almenys 8 alumnes per grup, del perfil descrit, que seran proposats pel professorat i hauran de comptar amb el compromís de les seues famílies.
5. Estos grups treballaran fora de l'horari lectiu, preferentment de manera simultània, 2 dies a la setmana durant 2h diàries; o bé, 4 dies a la setmana durant 1h diària.
6. La direcció, d'acord amb els criteris pedagògics establits pel claustre, designarà el professorat del Programa, preferentment amb destí definitiu en el centre. En esta designació es tindrà en compte l'experiència prèvia en l'atenció a alumnat amb dificultats.
7. Durant l'horari assignat al Programa, l'alumnat no sols realitzarà activitats relacionades amb l'àmbit acadèmic, sinó que convé que participe també en activitats extraescolars, organitzades en el seu cas, en col·laboració amb l'ajuntament, les associacions de mares i pares o altres entitats de l'entorn. Pot resultar motivadora per a l'alumnat la presència en estes activitats de monitors amb una experiència pròxima a ells.
Segon
1. El Programa de Suport i Reforç es desentrollarà en instituts que escolaritzen una proporció important d'alumnat d'Educació Secundària Obligatòria en condició de desavantatge educatiu associat a l'entorn, amb dificultats generalitzades en l'aprenentatge. Alumnat per al qual les altres mesures d'atenció a la diversitat que aplica l'institut no han resultat adequades.
2. Este Programa tindrà com a finalitat impulsar nous procediments d'organització i funcionament, així com noves estratègies d'ensenyança i aprenentatge, que permeten a l'institut afrontar la situació educativa difícil de l'alumnat i millorar les seues expectatives escolars.
3. Per això, són objectius del Programa:
- Impulsar un replantejament global de l'organització i funcionament de l'institut, que incloga la revisió, almenys, dels àmbits següents: l'atenció directa a l'alumnat, la intervenció amb les famílies i la relació amb l'entorn.
- Potenciar mesures de suport en els tres àmbits citats anteriorment per a millorar les expectatives escolars de l'alumnat.
- Complementar les mesures i recursos de compensació educativa del centre per a propiciar una educació de qualitat per a tots.
4. Per a dur a terme el Programa l'equip directiu, a proposta del claustre, seleccionarà línies d'actuació d'entre aquelles que figuren en l'annex I d'esta resolució.
5. La direcció, d'acord amb els criteris pedagògics establits pel claustre, designarà el professorat del Programa, preferentment amb destí definitiu en el centre. En esta designació es tindrà en compte l'experiència prèvia en l'atenció a alumnat amb dificultats.
Tercer
1. El Programa d'Acompanyament Escolar i el Programa de Suport i Reforç formen part de les actuacions de compensació educativa del centre i, com a tals, s'incorporaran als seus documents de planificació junt amb les altres mesures d'atenció a la diversitat. Per tant, hauran d'integrar-se en el funcionament del centre i comptar amb la col·laboració del professorat, de l'equip directiu i de tota la comunitat educativa.
2. Un membre de l'equip directiu coordinarà el funcionament del Programa que s'autoritze.
3. El centre realitzarà el seguiment i avaluació interna del Programa i col·laborarà i participarà en les avaluacions externes que es realitzen.
Quart
1. Podran sol·licitar el Programa d'Acompanyament Escolar els centres públics que compten amb un número suficient d'alumnat amb les característiques descrites en l'apartat primer, 2, d'esta resolució, de manera que es puguen organitzar els grups descrits en l'apartat primer, 4. Per a això, utilitzaran el model que figura en l'annex II.
2. Podran sol·licitar el Programa de Suport i Reforç els instituts d'Educació Secundària que tinguen consideració de Centres d'Actuació Educativa Singular (CAES) o que demanen també l'autorització per al curs 2007-2008, de Mesures o Programes de Compensació Educativa, sempre que reunisquen els requisits descrits en l'apartat segon, 1, d'esta resolució. Per a això, utilitzaran el model que figura en l'annex III.
3. La dita sol·licitud tindrà en compte el Programa o Mesures de Compensació Educativa prèviament sol·licitades pel centre, amb la finalitat de no duplicar actuacions i de realitzar-les de forma coordinada.
4. La sol·licitud haurà de comptar amb l'aprovació del claustre i del consell escolar del centre i es presentarà en la corresponent Direcció Territorial de Cultura, Educació i Esport fins al 26 de maig de 2007.
Quint
1. La Direcció General d'Ensenyament autoritzarà el funcionament d'un Programa d'Acompanyament Escolar o de Suport i Reforç.
2. Per a això, la Direcció Territorial de Cultura, Educació i Esport corresponent, vist l'informe de la Inspecció d'Educació, remetrà a la Direcció General d'Ensenyament una proposta prioritzada, tenint en compte:
- Les característiques del centre i del seu alumnat.
- La valoració obtinguda per la sol·licitud prèvia del Programa o de Mesures de Compensació Educativa.
- L'adequació entre les actuacions proposades i els objectius del Programa sol·licitat.
- La implicació en el desenrotllament del programa sol·licitat manifestada pel professorat del centre, i per les associacions o institucions que col·laboren amb ell.
- En el cas d'Acompanyament Escolar, es donarà preferència als centres que tinguen la consideració de Centre d'Actuació Educativa Singular (CAES) o que hagen demanat l'autorització per al curs 2007-2008, de Mesures o Programes de Compensació Educativa.
3. Els centres que han participat en els Programes d'Acompanyament Escolar o de Suport i Reforç durant el curs 2006-2007, queden autoritzats a continuar impartint-los durant el curs 2007-2008, excepte renúncia expressa raonada. Per a formalitzar la dita autorització, hauran de remetre la sol·licitud que figura en l'annex IV fins al 26 de maig de 2007, a la corresponent Direcció Territorial.
Sext
La Direcció General d'Ensenyament realitzarà el seguiment dels Programes a què es referix esta resolució per a valorar els seus resultats, amb la col·laboració de la Inspecció d'Educació i dels centres docents.
Sèptim
El Servici de Formació del Professorat organitzarà activitats formatives, assessorarà els centres docents en el desenrotllament d'estos Programes i facilitarà l'intercanvi de bones pràctiques.
València, 19 d'abril de 2007. El director general d'Ensenyament: Josep Vicent Felip i Monlleó.
ANNEX I
PROGRAMA DE SUPORT I REFORÇ
A INSTITUTS D'EDUCACIÓ SECUNDÀRIA
Línies d'actuació
I. Atenció directa a l'alumnat (seleccionar 2)
1.1. Transició de l'Educació Primària a l'Educació Secundària
1.2. Desenrotllament de capacitats
1.3. Reforç educatiu complementari
1.4. Biblioteques escolars
1.5. Convivència escolar
II. Intervenció amb les famílies (seleccionar 1)
2.1. Col·laboració entre les famílies i el centre
2.2. Mediadors socioeducatius
III. Relació amb l'entorn (seleccionar 1)
3.1. Acompanyament escolar
3.2. Activitats extraescolars
3.3. Absentisme escolar
1. Atenció directa a l'alumnat
1.1. Transició de l'Educació Primària a l'Educació Secundària
1. Descripció.
Amb esta línia d'actuació es pretén facilitar una transició fluida de l'alumnat des de l'Educació Primària a l'Educació Secundària, a través de la coordinació dels centres implicats, l'adaptació organitzativa dels cursos 5t i 6t d'Educació Primària i 1r i 2n d'ESO i una atenció especial a les famílies.
2. Destinataris.
Alumnat que cursa 1r i 2n d'ESO i 5t i 6t de Primària, així com les seues famílies.
3. Objectius:
- Respondre de la millor manera possible a les necessitats i expectatives de l'alumnat, per part del centre de Secundària, disposant de tota la informació existent i utilitzable sobre els grups que accedixen a l'ESO.
- Facilitar la continuïtat en la progressió de l'acció educativa.
- Integrar tot l'alumnat en el seu nou grup i en la dinàmica del centre.
- Aconseguir donar les respostes adequades a l'alumnat que puga requerir un suport especial.
- Orientar les famílies sobre l'Educació Secundària, l'organització del centre i les formes eficaces de suport a l'alumnat i de relació amb el centre.
1.2. Desenrotllament de capacitats
1. Descripció.
Esta línia d'actuació pretén millorar les perspectives escolars de l'alumnat amb millor situació acadèmica, o que destaca per la seua capacitat especial respecte a alguna matèria, i per als quals el clima del centre o la falta general d'expectatives poden dificultar el ple desenrotllament de què són capaços. Es preveu, a més, com a via d'estímul per a recuperar a alguns d'estos estudiants, desinteressats al no sentir-se valorades les seues capacitats. Per a aconseguir-ho es proposa oferir per a este alumnat activitats específiques en l'aula i fora d'esta.
2. Destinataris.
L'alumnat que habitualment destaca en una o diverses matèries del currículum, sense fer distinció entre les matèries que requerixen aptituds associades a la capacitat intel·lectual i aquelles que precisen talents o habilitats especials com les matèries artístiques i l'educació física. Una atenció específica del professorat estimularà el desenrotllament d'este alumnat. D'altra banda, al sentir-se valorats, milloraran la seua autoestima i se sentiran més segurs del seu bon fer davant dels seus propis companys i companyes.
3. Objectius:
· Identificar i conéixer per part del professorat les particulars capacitats d'algunes alumnes i d'alguns alumnes, amb l'ajuda del departament d'orientació.
· Desenrotllar i potenciar els aprenentatges i el rendiment escolar d'este alumnat. Això comporta:
- Ajudar-li a ser conscient de les pròpies capacitats i motivar-li per a esforçar-se en el seu desenrotllament.
- Tindre en consideració a este alumnat a l'hora de planificar l'organització del centre (agrupacions, desdobles, etc.), les programacions i adaptacions curriculars, així com les activitats complementàries i extraescolars.
· Contribuir al desenrotllament d'una personalitat equilibrada i a la millor integració social d'este alumnat, en el grup i en el centre.
· Millorar les possibilitats de tot l'alumnat del centre, a través de la modificació de les expectatives, del clima escolar i de l'efecte de multiplicador sobre els altres alumnes.
1.3. Reforç educatiu complementari
1. Descripció.
Esta línia d'actuació va destinada a millorar les perspectives escolars de l'alumnat amb dificultats en l'Educació Secundària Obligatòria, a través del reforç en distints àmbits: matèries instrumentals, estratègies d'aprenentatge, formes d'organització del treball, etc.
2. Destinataris.
Alumnat d'Educació Secundària Obligatòria seleccionat pel professorat del centre i especialment la tutora o el tutor, que presente algun retard escolar associat a dificultats i problemes en l'aprenentatge, en particular, els relacionats amb:
- insuficiència reconeguda en les matèries instrumentals,
- baixes expectatives acadèmiques,
- escassa participació en les activitats ordinàries,
- carència d'hàbits de treball.
Es tracta d'alumnat que no aconseguix avançar adequadament només amb les activitats ordinàries i requerix un suport específic. Eixe suport es proporcionarà afegit a l'atenció educativa pròpia del'aula.
3. Objectius:
- Millorar els resultats acadèmics de l'alumnat.
- Facilitar l'adquisició d'hàbits d'organització i constància en el treball, aixì com d'estratègies d'aprenentatge.
- Millorar la seua integració en el grup i en el centre.
- Augmentar les expectatives acadèmiques i professionals de l'alumnat a qui es dirigix.
- Millorar el clima general del centre i disminuir,en el seu cas, el grau de conflictivitat.
1.4. Biblioteques escolars
1. Descripció.
Amb esta línia d'actuació es pretén que les biblioteques escolars es convertisquen en un lloc idoni per al foment de la lectura i l'accés a les diverses fonts d'informació i al seu tractament, a més d'un lloc on puga treballar l'alumnat que no dispose en sa casa d'espai, recursos o suport.
2. Destinataris.
L'alumnat i les seus famílies.
3. Objectius:
- Fomentar la lectura com a requisit essencial de l'aprenentatge i recurs de gran utilitat per a l'entreteniment i l'oci.
- Habilitar la biblioteca com a lloc de treball, tant en l'horari lectiu com en l'extraescolar per a tot l'alumnat, en especial per aquell que no dispose d'un lloc adequat o de recursos necessaris en els seus respectius domicilis.
- Oferir a l'alumnat i al professorat informació en diferents suports i formats sobre les activitats curriculars, culturals i complementàries.
- Facilitar l'accés a fonts i servicis d'informació externs i fomentar el seu ús per part de la comunitat educativa.
- Promoure trobades entre els diferents sectors de la comunitat educativa al voltant de la lectura.
- Incorporar l'ús de la biblioteca com un recurs habitual de les activitats escolars ordinàries.
1.5. Convivència escolar
1. Descripció.
Esta línia d'actuació pretén aconseguir una millora de la convivència en els centres afavorint la comunicació i les relacions interpersonals.
2. Destinataris.
La comunitat educativa.
3. Objectius:
- Promoure en l'alumnat els principis i valors en què se sustenta la convivència democràtica.
- Desenrotllar i millorar en els membres de la comunitat educativa les habilitats socials que afavorisquen la convivència escolar.
- Impulsar la comunicació entre els membres de la comunitat educativa establint els canals oportuns.
- Previndre conductes problemàtiques i aplicar estratègies de resolució de conflictes, com la mediació, el diàleg, el treball coperatiu, etc.
2. Intervenció amb les famílies
2.1. Col·laboració entre les famílies i el centre
1. Descripció.
Amb esta línia d'actuació es pretén fomentar la implicació efectiva de les famílies en el centre, especialment en aquells aspectes que incidisquen en la millora de l'aprenentatge escolar i del rendiment dels seus fills i de les sues filles, a través d'actuacions de col·laboració i suport per part del professorat.
2. Destinataris.
Les famílies.
3. Objectius:
- Afavorir les relacions entre les famílies i el centre per a implicar-les en el procés escolar de les seues filles i dels seus fills.
- Buscar pautes educatives comunes entre les famílies i el centre per a afrontar de manera adequada el procés de formació i el desenrotllament educatiu, afectiu i social de l'alumnat.
- Millorar la valoració de l'institut per part de les famílies.
- Establir vies de comunicació sistemàtica i periòdica entre les famílies i l'institut per a donar-les a conéixer les activitats acadèmiques del centre, així com totes aquelles d'interés per al desenrotllament personal de l'alumnat.
- Satisfer les demandes familiars des del centre o a través d'altres institucions de l'entorn.
- Impulsar la participació de les famílies en l'institut.
2.2. Mediadors socioeducatius
1. Descripció.
Esta línia d'actuació es dirigix a facilitar la intervenció de persones que medien entre els equips educatius i les famílies quan hi haja barreres lingüístiques, culturals o socioeconòmiques que dificulten la comunicació i l'enteniment entre els dos sectors de la comunitat educativa, a fi que cooperen millor en el desenrotllament personal i educatiu de l'alumnat.
D'acord amb això, les mediadores i els mediadors socioeducatius han de ser persones que, en la mesura que siga possible, reunisquen les següents característiques: formació acadèmica imprescindible per a conéixer bé els trets bàsics i el funcionament del sistema educatiu en la Comunitat Valenciana i, en concret, els de l'institut, coneixement dels trets culturals fonamentals del grup social a què pertany la família (llengua, religió, tradicions nacionals o culturals, etc.) i, finalment, que siguen acceptades per la família com a interlocutors.
2. Destinataris.
Instituts que reben un alumnat nombrós de famílies estrangeres amb cultura o llengua diferent de la nostra.
3. Objectius:
- Assegurar i millorar la comunicació entre les famílies i l'institut afavorint un clima d'enteniment.
- Estretir els vincles d'estes famílies amb l'institut, i en particular amb la tutora o el tutor, a fi d'aconseguir que valoren la importància de l'educació per les seues filles i els seus fills i col·laboren millor per a la consecussió dels objectius del centre.
- Desenrotllar en els equips educatius una sensibilitat intercultural que els permeta comprendre, sense necessitat de compartir, els hàbits, valors, etc. d'estes famílies, a fi de facilitar una millor integració i desenrotllament personal de l'alumnat.
- Facilitar la integració social de les famílies.
3. Relació amb l'entorn
3.1. Acompanyament escolar
1. Descripció.
Esta línea pretén millorar, des d'una perspectiva inclusiva, la situació d'instituts que escolaritzen alumnat en situació de desavantatge educatiu amb famílies que no poden prestar un suport suficient, però adquirixen un compromís explícit per a la seua participació.
Per a això, la direcció, d'acord amb les característiques de l'institut, organitzarà de 2 a 4 grups, almenys 8 alumnes i alumnes, proposats pel professorat, d'acord amb els criteris establits pel Claustre i que compten amb el compromís de les seues famílies.
Els grups treballaran fora de l'horari lectiu, preferentment de manera simultània, 2 dies a la setmana, durant 2h/dia; o bé, 4 dies a la setmana, 1 h/dia.
Durant l'horari assignat al Programa, l'alumnat no sols realitzarà activitats relacionades amb l'àmbit acadèmic, sinó que convé que participe també en activitats extraescolars, organitzades en el seu cas, en col·laboració amb l'Ajuntament, les associacions de mares i pares o altres entitats de l'entorn. Pot resultar motivadora per a este alumnat la presència en estes activitats de monitors amb una experiència pròxima a ells.
2. Destinataris.
Alumnat d'Educació Secundària Obligatòria en desavantatge des del punt de vista educatiu; amb dificultats en l'aprenentatge, sobretot, en les àrees instrumentals, i hàbits de treball insuficients.
Alumnat, les famílies del qual no poden prestar-li un suport suficient en l'activitat escolar, però que adquirixen el compromís explícit de col·laborar amb el centre i garantir l'assistència al Programa.
3. Objectius:
- Oferir una guia i una orientació personalitzada a l'alumnat després del seu horari lectiu.
- Ajudar-li a desenrotllar actituds i hàbits d'organització del temps, constància en el treball i a adquirir estratègies d'aprenentatge.
- Fomentar l'hàbit lector i millorar l'adquisició de coneixements i destreses en les àrees instrumentals.
- Potenciar la seua autoestima per a facilitar la integració escolar i augmentar les seues expectatives.
3.2. Activitats extraescolars
1. Descripció.
Esta línia d'actuació té com a objectiu l'oferta d'activitats culturals i esportives, amb caràcter voluntari i en horari de vesprada, que contribuïsquen a la formació integral de l'alumnat, l'ajuden a organitzar el seu temps lliure i milloren la seua vinculació amb el centre. Les dites activitats es podran dur a terme en col·laboració amb les associacions de mares y pares d'alumnes, l'ajuntament i altres entitats que intervenen en l'entorn del centre.
2. Destinataris.
Alumnat de l'institut i, sempre que siga possible, alumnat de l'últim cicle de Primària dels centres adscrits a este.
3. Objectius:
- Promoure en l'alumnat un sentiment positiu de pertinença al centre.
- Aconseguir que adquirisca una major autonomia i responsabilitat en l'organització del seu temps lliure.
- Desenrotllar l'autoestima de l'alumnat.
- Millorar les relacions entre l'alumnat i ajudar-li a adquirir habilitats socials i de comunicació.
- Afavorir la sensibilitat, la curiositat i la creativitat de l'alumnat.
- Possibilitar l'accés a les activitats culturals i esportives a tot l'alumnat ampliant el seu horitzó cultural.
3.3. Absentisme escolar
1. Descripció.
Amb esta línia d'actuació es pretén evitar l'absentisme escolar, desenrotllant mesures preventives que afavorisquen l'assistència regular a classe i afavorint la relació amb les famílies de l'alumnat en risc d'absentisme.
Es pretén aconseguir "entorns de prevenció" a través de la millora de les relacions personals, la manera de desenrotllar el currículum, l'oferta d'oportunitats formatives diverses, la flexibilitat d'espais, de temps, etc. Per a això, es necessitarà la col·laboració entre l'institut, l'administració educativa, l'ajuntament i altres entitats que intervenen en l'entorn del centre, d'acord amb les respectives competències.
2. Destinataris.
Alumnat d'ESO en risc d'absentisme escolar.
3. Objectius:
- Previndre i controlar l'absentisme escolar.
- Buscar formes d'implicar l'alumant en risc d'absentisme escolar en l'activitat ordinària de l'institut.
- Revisar les mesures d'atenció a la diversitat per a previndre l'absentisme, i, en el seu cas, establir-ne de noves.
- Estretir la col·laboració amb les famílies que puguen tindre dificultat per a assegurar l'assistència a classe dels seus fills.
- Procurar el canvi d'actitud de les famílies en el cas que dificulten o impedisquen una normal escolarització de les seues filles o dels seus fills.